कार्यकारिणी का किया विस्तार
नागौर| पीपाक्षत्रिय टाइगर फोर्स के तत्वावधान में तांतवास में बैठक का आयोजन कर कार्यकारिणी का विस्तार किया गया। फोर्स के अध्यक्ष कुंभाराम दहिया ने बताया कि तांतवास में कार्यकारिणी का गठन कर गुंडु टाक को अध्यक्ष नियुक्त किया गया। इस दौरान पप्पूराम टाक को सचिव, जेठाराम टाक को महामंत्री, नेमा राम को उपाध्यक्ष, राजू राम को संगठन मंत्री तथा पप्पूराम केसा राम दहिया को प्रचार मंत्री नियुक्त किया गया। बैठक में राष्ट्रीय मंत्री नरेंद्र टाक ने बताया कि समाज हित के लिए सबको साथ रहकर कार्य करना चाहिए। इस दौरान गुंडु टाक सहित कई समाज के युवाओं ने संबोधित किया। इस मौके पर तुलछाराम, गोविंद, किशन गोयल, रेवंतराम तंवर सहित समाज के कई युवा उपस्थित थे।
hin_Deva hin_Deva